ร้านนี้ตั้งอยู่ที่ ถนนสุขุมวิท 55 ค่ะ สามารถมาโดยใช้รถไฟฟ้ามาลงได้ที่สถานีทองหล่อได้เลยนะคะ จากนั้นนั่งวินมอไซน์ต่อเข้าไปได้เลยค่ะ ร้านจะอยู่ระหว่าง ซอย ทองหล่อ 12 กับ 14 ค่ะ ร้านเป็นร้านเล็กๆแต่ว่าบรรยากาศดีค่ะ การแต่งร้านแปลกกว่าที่อื่นๆดีค่ะ แต่ถ้าคนเยอะแล้ว รู้สึกอับๆ แล้วก็อึดอัดค่ะ จะออกแนวคล้ายๆผับเล็กๆของต่างประเทศ ที่มีของตกแต่งเยอะๆค่ะ มีดนตรีสดทุกวัน แล้วมีทั้งอาหารฝรั่ง ไวน์ คอกเทล ค่ะ ราคาเริ่มต้นของแต่ละอย่าง จะอยู่ที่ประมาณ 150 บาทขึ้นไปค่ะ 